section_heading: Dizajn
paragraph_text: Brdski bicikl možda je najbolje opisati kao hibrid cestovnog bicikla i motocikla za motokros. Poput cestovnog bicikla temelji se (uglavnom) na trokutastom okviru (čija je geometrija međutim prilagođena zahtjevima terenske vožnje), a i sistem prijenosa brzina je sličan, s tim da je naglasak na većim omjerima broja zubaca čime se olakšava vožnja uzbrdo. Razlike su izražene i kod oblika guvernala, koji je ravan i širok, širih guma (cca 5cm) s višim profilom, višom pozicijom pogonske osovine, većim međuosovniskim razmakom kotača, većom udaljenošću osovine prednje kotača od osi sjedala bicikla. Mjenjači brzina su smješteni na upravljač. Sve te razlike su u funkciji lakšeg manevriranja i veće izdržljivosti bicikla. Iz motokrosa su posuđeni koncept amortiziranja prednje i stražnje vilice, te visoko profiliranje guma (tzv. ripne). Bitne odlike dizajna su i modularnost, kompatibilnost, te jednostavna zamjena dijelova. To omogućuje ne samo lako popravljanje, nego i poboljšanje vozila novim nadomjescima. Bogata paleta dijelova na tržištu omogućuje da svatko nadogradi bicikl prema svom ukusu, potrebama i mogućnostima. Većina iskusnijih vozača sama sastavlja i održava svoje bicikle.